স্বাধীনতা লাভের পরপরই গঠিত হয় “কামান্না ২৭ শহীদ স্মৃতি সংঘ”। কিন্তু যাদের স্মৃতি রক্ষার জন্য এ সংঘের জন্ম তাদের স্মৃতি রক্ষার কিছুই হয়নি । ১৯৭২ সালে মুক্তিযুদ্ধের অন্যতম সংগঠক সাবেক মন্ত্রী তোফায়েল আহম্মদ, ১৯৭৩ সালে তৎকালীন মন্ত্রী অধ্যাপক ইউসুফ আলী ও সোহরাব হোসেন কামান্নায় এসেছিলেন। এত বছরেরও ২৭ শহীদের গনকবরগুলো আজো অবহেলিত, অনাদ্রিত ও উপেক্ষিত। স্মৃতিসৌধ তো দূরে থাক যাদের তাজা রক্তে আজ আমরা স্বাধীন দেশের নাগরিক তাদের স্মৃতি রক্ষায় ন্যূনতম প্রয়াসও আমাদের নেই।